Document ID: 31986R1628

*****
ΚΑΝΟΝΙΣΜΟΣ (ΕΟΚ) αριθ. 1628/86 ΤΟΥ ΣΥΜΒΟΥΛΙΟΥ
της 26ης Μαΐου 1986
για την τροποποίηση του κανονισμού (ΕΟΚ) αριθ. 1533/85 σχετικά με το άνοιγμα, την κατανομή και τον τρόπο διαχείρισης κοινοτικής δασμολογικής ποσόστωσης για ορισμένα χέλια της διάκρισης ex 03.01 A II του κοινού δασμολογίου
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 28,
την πράξη προσχώρησης της Ισπανίας και Πορτογαλίας,
το σχέδιο κανονισμού που υπέβαλε η Επιτροπή,
Εκτιμώντας ότι ο κανονισμός (ΕΟΚ) αριθ. 1533/85 του Συμβουλίου (1) άνοιξε, για την περίοδο από την 1η Ιουλίου 1985 μέχρι τις 30 Ιουνίου 1986, κοινοτική δασμολογική ποσόστωση για τα νωπά χέλια (ζωντανά ή μη) διατηρημένα με απλή ψύξη ή κατεψυγμένα, της διάκρισης ex 03.01 A II του κοινού δασμολογίου και τα οποία προορίζονται για μεταποίηση σε επιχειρήσεις καπνίσματος ή εκδοράς ή για βιομηχανική παρασκευή των προϊόντων της κλάσης 16.04 του κοινού δασμολογίου· ότι το Βασίλειο της Ισπανίας και η Πορτογαλική Δημοκρατία πρέπει να συμμετάσχουν σ' αυτή τη δασμολογική ποσόστωση κατά το μέτρο των αντίστοιχων αναγκών τους, και τούτο από την 1η Μαρτίου 1986· ότι αυτή η συμμετοχή μπορεί, σε ένα πρώτο στάδιο, να περιοριστεί στη δυνατότητα ανάληψης, από το συσταθέν κοινοτικό απόθεμα, ποσοτήτων που ανταποκρίνονται στις επικείμενες εισαγωγών τους από τρίτες χώρες,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 1533/85 τροποποιείται ως εξής:
1. Στο άρθρο 1 παράγραφος 2, το δεύτερο εδάφιο αντικαθίσταται από το ακόλουθο κείμενο:
«Εντός του ιδίου ορίου, το Βασίλειο της Ισπανίας και η Πορτογαλική Δημοκρατία εφαρμόζουν δασμούς που υπολογίζονται σύμφωνα με τις σχετικές διατάξεις της πράξης προσχώρησης.»
2. Στο άρθρο 2, η παράγραφος 3 αντικαθίσταται από το ακόλουθο κείμενο:
«3. Αν εισαγωγέας ανακοινώσει επικείμενες εισαγωγές του εν λόγω προϊόντος στην Ελλάδα ή την Ιρλανδία από την 1η Ιανουαρίου 1986, στην Ισπανία ή Πορτογαλία από την 1η Μαρτίου 1986, και ζητήσει να του παραχωρηθεί η δυνατότητα να κάνει χρήση της ποσόστωσης, το ενδιαφερόμενο κράτος μέλος προβαίνει, με σχετική κοινοποίηση προς την Επιτροπή, σε ανάληψη ποσότητας επαρκούς για την κάλυψη των αναγκών του, εφόσον το υπόλοιπο του αποθέματος το επιτρέπει.»
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 26 Μαΐου 1986.

Labels: 3